钦定古今图书集成/理学汇编/学行典/第226卷 > 《孝义传序》宋·史
## 钦定古今图书集成/理学汇编/学行典/第226卷 > 《孝义传序》宋·史

“冠冕百行莫大于孝，范防百为莫大于义。先王兴孝
以教民厚，民用不薄；兴义以教民睦，民用不争。率天
下而由孝义，非履信思顺之世乎？太祖、太宗以来，子
有复父仇而杀人者，壮而释之，刲股割肝，咸见庆赏。
至于数世同居，辄复其家。一百馀年，孝义所感，醴泉、
甘露、芝草、异木之瑞，史不绝书，宋之教化，有足观者”
矣。作《孝义传》。